google/wiki40b huggingface dataset:
जमखंडी

जमखंडी भारतीय राज्य कर्नाटक के बागलकोट जिले का एक कस्बा है।

जनसांख्यिकी

२००१ की जनगणना के अनुसार जमखण्डी की कुल जनसंख्या ६८,३९८ है जिसमें ५०% पुरुष एवं ५०% महिलायें हैं।
उत्क्रम अभियांत्रिकी

किसी उत्पाद से उसके डिजाइन के बारे में जानकारी प्राप्त करना, तथा उस जानकारी के आधार पर वही उत्पाद या कोई दूसरा उत्पाद बनाने की प्रक्रिया को उत्क्रम अभियांत्रिकी (Reverse engineering) कहते हैं। उत्क्रम अभियांत्रिकी के लिए प्रायः उत्पाद (जैसे यांत्रिक युक्तियों, इलेक्ट्रॉनिक युक्तियों, कम्प्यूटर प्रोग्राम, आदि।) को खोलना (disassembling) पड़ता है और उसके विभिन्न घटकों एवं इसके कार्यप्रणाली का विश्लेषण करना पड़ता है।
शिशुग्रह

शिशुग्रह (planetesimal) उन ठोस वस्तुओं को कहते हैं जो किसी तारे के इर्द-गिर्द के आदिग्रह चक्र या मलबा चक्र में बन रही होती हैं।

उत्पत्ति और ग्रह-निर्माण में भूमिका

हालांकि खगोलशास्त्रियों ने आजतक किसी शिशुग्रह को वास्तव में देखा नहीं है लेकिन ग्रह-निर्माण की प्रक्रिया के बारे में यह विचार है कि आरम्भ में किसी तारे के इर्द-गिर्द परिक्रमा करता हुआ खगोलीय धूल का चक्र होता है। फिर इस चक्र के कण एक-दूसरे से टकारते है और गुरुत्वाकर्षण के प्रभाव के कारण कभी-कभी एक-दूसरे से चिपक जाते हैं। धीरे-धीरे वस्तुएँ बनने लगती हैं (और प्रहारों से टूटती भी रहती हैं)। कुछ वस्तुएँ जब बड़ा आकार कर लेती हैं तो उनका गुरुत्वाकर्षण भी बढ़ जाता है और वे और तेज़ी से कणों को अपनी ओर खींच कर आकार बढ़ाने लगती हैं। इस स्तर पर उन्हें शिशुग्रह कहा जाता है क्योंकि इसके बाद इनमें जल्द ही अन्य वस्तुओं और मलबे को खींचकर ग्रह का आकार बना लेने की गुरुत्वाकर्षक क्षमता आ जाती है।
बढ़ते-बढ़ते कुछ समय में इनका आकार हमारे चंद्रमा जितना हो जाता है और भयंकर गुरुत्वाकर्षण की सिकुड़न से इसका रूप भी गोलाकार होने लगता है। फिर यह अपने तारे की परिक्रमा करते हुए अपने कक्षा (ओरबिट) में स्थित सभी वस्तुओं को अपने में विलीन कर लेती है और अपना मार्ग साफ़ कर लेती है। अंतर्राष्ट्रीय खगोलीय संघ के नियमों के तहत यह परिक्रमा कक्षा में स्थित वस्तुओं और मलबे को साफ़ कर लेने की प्रक्रिया ही ग्रह का दर्जा पा लेने की परिभाषा है।
ध्यान दें कि यह आवश्यक नहीं है कि सभी शिशुग्रह बढ़कर ग्रह बन सकें। अक्सर इनमें आपकी टक्कर होने से यह टूटकर छोटे भी हो जाते हैं। हमारे सौर मंडल के क्षुद्रग्रह ४ वेस्टा के साथ कुछ ऐसा ही हुआ लगता है। वेस्टा के दक्षिणी गोलार्ध (हॅमीस्फ़ेयर) में रियासिल्विया (Rheasilvia) नामक एक ५०५ किमी का गहरा प्रहार क्रेटर है और माना जाता है के क़रीब एक अरब साल पूर्व एक बड़ी वस्तु का वेस्टा के साथ भयंकर टकराव हुआ जो वेस्टा का एक बड़ा अंश उखाड़ गया और उसे ग्रह का आकार ग्रहण करने से रोक गया।
द गेटहाउस, मॉनमाउथ

इतिहास

इमारत की स्थापना वर्ष 1812 में एक मयख़ाने के रूप में हुई, जब महिलाओं की मैत्रीपूर्ण संस्था महीने में एक बार इमारत में मिलने आती थी।
संस्कृति मनीषी

संस्कृति मनीषी सम्मान हर वर्ष भारत सरकार के संस्कृति मंत्रालय द्वारा प्रदान किया जाता है। भारत सरकार द्वारा गठित दिल्ली पब्लिक लाइब्रेरी बोर्ड के अंतर्गत एक समिति योग्य उम्मीदवार का चयन करती है।
इस सम्मान में डेढ़ लाख रुपए एवं प्रशस्ति पत्र प्रदान किया जाता है। भारतीय संस्कृति, मानवीय मूल्यों, महापुरुषों के जीवन, भारत के गौरवशाली इतिहास और प्राचीन विज्ञान आदि से सम्बंधित आजीवन समग्र लेखन के लिए दिल्ली लाइब्रेरी बोर्ड, संस्कृति मंत्रालय भारत सरकार द्वारा दिया यह प्रतिष्ठित संस्कृति मनीषी सम्मान सर्वप्रथम प्रख्यात इतिहासकार तेजपाल सिंह धामा को प्रदान किया गया।उत्कृष्ट सांस्कृतिक लेखन के लिए साहित्यकार सतीश मित्तल व रमेश चंद्र को 2016 के लिए संस्कृति मनीषी सम्मान दिया गया था।
2017 के लिए डॉ. उदय प्रताप सिंहऔर 2018 के लिए श्रीमती मधु धामा को संस्कृति मनीषी सम्मानडॉ. महेश शर्मा, केंद्रीय मंत्री ने प्रदान किया गया।

सम्मान की स्थापना एवं उद्देश्य

संस्कृति मनीषी सम्मान की स्थापना भारत सरकार के संस्कृति मंत्रालय ने साहित्य में राष्ट्रवादी एवं सांस्कृतिक लेखन को बढ़ावा देने के उद्देश्य से की है।
पैनासॉनिक

नवीनिकरण

पैनासॉनिक आवश्यकता के अनुरूप नए उत्पाद बाज़ार में लाता है। उदाहरण के लिए, ४जी के वर्तमान दौर में पैनासॉनिक ने कम दाम के स्मार्टफोन कैटिगिरी में नया फोन लॉन्च किया है। पी100 नाम के इस हैंडसेट को एक जीबी और दो जीबी रैम ऑप्शन के साथ लाया गया है।
नाइजीरिया बम विस्फोट – मई २०१४

पृष्ठभूमि

जोस नगर में ईसाई और मुसलमान समूहों में कई के वर्षों में हिंसक झड़पें होती रही हैं जिसके परिणाम स्वरूप बम विस्फोट होते हैं तथा इस हमले से पहले से ही बोको हराम "उग्रवादी समूह" वहाँ सक्रिय था। वर्ष २०१२ में ईसाई और मुस्लिमों में धार्मिक संघर्ष के फलस्वरूप बोको हराम ने कुछ चर्चों पर बम हमले करना आरम्भ कर दिया था। इससे माह हमले से पहले बोको हराम ने २०० स्कूली छात्राओं का अपहरण भी किया था।

हमले

तीस मिनट के समयान्तराल में दो कार विस्फोट हुये। पहला धमाका शहर के एक व्यस्त बाज़ार में हुआ जहाँ पचास से अधिक लोग हताहत हुये दूसरा विस्फोट अस्पताल के निकट हुआ। इसमें बड़ी मात्रा में काला धुआं भी देखा गया। बम विस्फोट अधिक से अधिक जनहानि पहुंचाने के उद्देश्य से किया गया प्रतीत होता है।

तत्काल प्रतिक्रिया

अग्निशमन और बचाव कार्यक्रमियों ने घटना स्थल पर पहुँचने के कोशिश की जिसमें घटनास्थल से भागने वाले लोगों के कारण बाधा उत्पन्न हुई।

प्रतिक्रिया

नाइजीरिया के राष्ट्रपति गुडलक जोनाथन ने बम विस्फोटों की निंदा की।
तोहफा (1984 फ़िल्म)

संक्षेप

जानकी (जयाप्रदा) और ललिता (श्री देवी) दो बहने हैं, उन दोनों को एक दूसरे से बहुत प्यार रहता है। ललिता और राम (जितेन्द्र) मन ही मन एक दूसरे से प्यार करने लगते हैं। वहीं जानकी को भी राम से प्यार हो जाता है। जब ललिता को पता चलता है कि जानकी को राम से प्यार है तो वो अपने प्यार को मन में दबाने का फैसला करती है। वो इस कारण एक लड़के (शक्ति कपूर) से शादी कर लेती है, जिसे शादी के तुरंत बाद ही पुलिस पकड़ कर ले जेल ले जाती है। ललिता के उद्देश्य का पता न होने के कारण राम और जानकी उसके ऊपर बहुत गुस्सा होते हैं।
ललिता उन दोनों से दूर चले जाती है और कई सालों तक उन्हें नजर तक नहीं आती है। राम और जानकी शादी कर लेते हैं और खुशी खुशी रहने लगते हैं। उन्हें बस एक ही दुःख होता है कि उनके बच्चे नहीं है। कई सालों के बाद राम की मुलाक़ात ललिता से होती है। वो एक ऑफिस में काम करती है और अपने बच्चे को पाल रही होती है। राम को एहसास होता है कि ललिता के बच्चे का पिता और कोई नहीं, बल्कि वो खुद है। राम का ध्यान अपने बच्चे पर जाने लगता है। वहीं जानकी भी माँ बनने वाली होती है। उसे अपनी बहन के वापस आने के बारे में पता चलता है, पर वो पूरी परिस्थिति को ही गलत समझ लेती है और उसे लगने लगता है कि राम और ललिता के बीच चक्कर चल रहा है। बाद में सारी गलतफहमी दूर हो जाती है और ललिता की सच्चाई भी सामने आती है कि वो बहुत पहले से राम से प्यार करती थी, पर उसके लिए उसने अपने प्यार को मन में दबा दिया था। जानकी ये सब जान कर अपने आप को कसूरवार सोचने लगती है। वो एक बच्ची को जन्म देने के बाद मर जाती है और अपनी संतान को राम और ललिता की देखरेख में छोड़ देती है।
२०१९ एएफसी एशियाई कप फाइनल

स्थान

संयुक्त अरब अमीरात के सबसे बड़े स्टेडियम अबू धाबी में ज़ायद स्पोर्ट्स सिटी स्टेडियम, एशियाई कप फाइनल की मेजबानी की।  43,000 सीटों वाला यह स्टेडियम 1980 में बनाया गया था और इसका इस्तेमाल मुख्य रूप से अमीराती राष्ट्रीय फुटबॉल टीम द्वारा किया जाता है। जायद स्पोर्ट्स सिटी ने 1996 एशियाई कप फाइनल का भी मेजबान था, साथ ही कई फीफा क्लब विश्व कप फाइनल, हाल ही में 2018 में। दुबई रोड्स एंड ट्रांसपोर्ट अथॉरिटी ने 2015 में एशियाई कप फाइनल की मेजबानी के लिए 60,000 सीटों वाले स्टेडियम का निर्माण करने के लिए स्वतंत्र बोलियों का अनुरोध किया, लेकिन जायद स्पोर्ट्स सिटी स्टेडियम को 2017 में उद्घाटन मैच और फाइनल के लिए स्थान घोषित किया गया।

सारांश

मैच स्थानीय समय 18:00 पर अबू धाबी में जायद स्पोर्ट्स सिटी स्टेडियम में 36,776 दर्शकों की उपस्थिती में शुरू हुआ। जापान ने दो सेट पीस चांस के साथ मैच शुरू किया, लेकिन एक भी गोल कर पाने में असफल रहे। क़तर के अल्मोएज़ अली ने 12वें मिनट में 15 गज़ (14 मी॰) से पहला गोल दागा। टूर्नामेंट के अपने इस नौवें गोल के साथ, अली ने एक एशियाई कप के दौरान सबसे अधिक गोल करने का रिकॉर्ड अपने नाम किया, जो पहले ईरानी अली डेई के नाम पर था। अब्दुल अजीज हेटम ने 27वें मिनट में 25 गज़ (75 फीट) से क़तर के लिये दूसरा गोल किया।  जापान ने आधिपत्य हासिल करना चहा और हाफ़टाइम से पहले और बाद में कई गोल करने के कई मौके पाए, हालांकि गोल नहीं मार पाए। क़तर को जवाबी हमले में 56वें मिनट में अपना तीसरा गोल करने का शुरुआती मौका मिला, लेकिन हेटम का शॉट क्रॉसबार पर चला गया। जापान की ओर से ताकुमी मिनामिनो ने 69 वें मिनट में गोल दागकर कर स्कोर 2-1 कर दिया। यह टूर्नामेंट के दौरान क़तर के विरुद्ध किया गया पहला गोल था। जापानी कप्तान माया योशिदा द्वारा हैंडबॉल के लिए वीडियो सहायक रेफरी द्वारा क़तर को 82वें मिनट में एक पेनल्टी किक मिला, जिस पर अकरम आफिफ़ ने गोल दाग कर स्कोर 3-1 से बढ़ा दिया।

खेल के बाद समारोह

जापान पर अपनी जीत के साथ, क़तर ने अपना पहला एशियाई कप खिताब अर्जित किया था, इससे पहले वह कभी क्वार्टर फाइनल से आगे नहीं बढ़ पाया था, और टूर्नामेंट जीतने वाला नौवां देश बना। इस प्रतियोगिता में लगातार छह जीत के बाद, यह मैच जापान की पहली हार थी, साथ ही साथ एशियाई कप फाइनल में उनकी पहली हार है, उन्होंने पिछले चार फाइनल मैच जीते थे। क़तर ने अपने सभी सात मैच जीतने के एक रिकॉर्ड के साथ प्रतियोगिता का समापन किया।
शक्ति (देवी)

शक्ति, ईश्वर की वह कल्पित माया है जो उसकी आज्ञा से सब काम करनेवाली और सृष्टिरचना करनेवाली मानी जाती है। यह अनंतरूपा और अनंतसामर्थ्यसंपन्ना कही गई है। यही शक्ति जगत्रूप में व्यक्त होती है और प्रलयकाल में समग्र चराचर जगत् को अपने में विलीन करके अव्यक्तरूपेण स्थित रहती है। यह जगत् वस्तुत: उसकी व्यवस्था का ही नाम है।
गीता में वर्णित योगमाया यही शक्ति है जो व्यक्त और अव्यक्त रूप में हैं। कृष्ण 'योगमायामुवाश्रित:' होकर ही अपनी लाला करते हैं। राधा उनकी आह्वादिनी शक्ति है। शिव शक्तिहीन होकर कुछ नहीं कर सकते। शक्तियुक्त शिव ही सब कुछ करने में, न करने में, अन्यथा करने में समर्थ होते हैं। इस तरह भारतीय दर्शनों में किसी न किसी नाम रूप से इसकी चर्चा है। पुराणों में विभिन्न देवताओं की विभिन्न शक्तियों की कल्पना की गई है। इन शक्तियों को बहुधा देवी के रूप में और मूर्तिमती माना गया है। जैसे, विष्णु की कीर्ति, कांति, तुष्टि, पुष्टि आदि; रुद्र की गुणोदरी, गोमुखी, दीर्घजिह्वा, ज्वालामुखी आदि। मार्कण्डेयपुराण के अनुसार समस्त देवताओं की तेजोराशि देवी शक्ति के रूप में कही गई है जिसकी शक्ति वैष्णवी, माहेश्वरी, ब्रह्माणी, कौमारी, नारसिंही, इंद्राणी, वाराही आदि हैं। उन देवों के स्वरूप और गुणादि से युक्त इनका वर्णन प्राप्त होता है।
तंत्र के अनुसार किसी पीठ की अधिष्ठात्री देवी शक्ति के रूप में कही गई है, जिसकी उपासना की जाती है। इसके उपासक शाक्त कहे जाते हैं। यह शक्ति भी सृष्टि की रचना करनेवाली और पूर्ण सामर्थ्यसंपन्न कही गई है। बौद्ध, जैन आदि संप्रदायों के तंत्रशास्त्रों में शक्ति की कल्पना की गई है, इन्हें बौद्धाभर्या भी कहा गया है। तांत्रिकों की परिभाषा में युवती, रूपवती, सौभाग्यवती विभिन्न जाति की स्त्रियों को भी इस नाम से कहा गया है और विधिपूर्वक इनका पूजन सिद्धिप्रद माना गया है।
प्रभु, मंत्र और उत्साह नाम से राजाओं की तीन शक्तियाँ कही गई हैं। कोष और दंड आदि से संबंधित शक्ति प्रभुशक्ति, संधिविग्रह आदि से संबंधित मंत्रशक्ति और विजय प्राप्त करने संबंधी शक्ति को उत्साह शक्ति कहा गया। राज्यशासन की सुदृढ़ता के निमित्त इनका होना आवश्यक कहा गया है।
शब्द के अंतर्निहित अर्थ को व्यक्त करने का व्यापार शब्दशक्ति नाम से अभिहित है। ये व्यापार तीन कहे गए हैं - अभिधा, लक्षणा और व्यंजना। आचार्यों ने इसे शक्ति और वृत्ति नाम से कहा है। घट के निर्माण में मिट्टी, चक्र, दंड, कुलाल आदि कारण है और चक्र का घूमना शक्ति या व्यापार है और अभिधा, लक्षणा आदि व्यापार शक्तियाँ हैं। मम्मट ने व्यापार शब्द का प्रयोग किया है तो विश्वनाथ ने शक्ति का। 'शक्ति' में ईश्वरेच्छा के रूप में शब्द के निश्चित अर्थ के संकेत को माना गया है। यह प्राचीन तर्कशास्त्रियों का मत है। बाद में 'इच्छामात्र' को 'शक्ति' माना गया, अर्थात् मनुष्य की इच्छा से भी शब्दों के अर्थसंकेत की परंपरा को माना। 'तर्कदीपिका' में शक्ति को शब्द अर्थ के उस संबंध के रूप में स्वीकार किया गया है जो मानस में अर्थ को व्यक्त करता है।
विलियम बेण्टिंक

विलियम बेण्टिंक जो इंग्लैंड के प्रधानमन्त्री रह चुके है।
संहार

नष्ट करना, समाप्त कर देना, मार देना, अंत कर देना, खत्म करना।
रामगढ़, सरगुजा

रामगढ़ सरगुजा के ऐतिहासिक स्थलों में सबसे प्राचीन है। यह अम्बिकापुर- बिलासपुर मार्ग में स्थित है। इसे रामगिरि भी कहा जाता है, रामगढ़ पर्वत टोपी की आकृति का है। रामगढ़ भगवान राम एवं महाकवि कालीदास से सम्बन्धित होने के कारण शोध का केन्द्र बना हुआ है। एक प्राचीन मान्यता के अनुसार भगवान राम भाई लक्ष्मण और पत्नी सीता के साथ वनवास काल मे निवास किए थे। यहीं पर राम के तापस वेश के कारण जोगीमारा, सीता के नाम पर सीता बेंगरा एवं लक्ष्मण के नाम पर लक्ष्मण गुफा भी स्थित है।
कहते हैं, यह महाकवि कालिदास के मेघदूत में वर्णित वही रामगिरि पर्वत है, जहाँ उन्होंने बैठकर अपनी कृति मेघदूत की रचना की थी। 
यहाँ पर विश्व की प्राचीनतम गुफा नाट्य शाला स्थित है।
इसे रामगढ़ नाट्य शाला कहा जाता है।
प्राधिकरण नियंत्रण

पुस्तकालय और सूचना विज्ञान में, प्राधिकरण नियंत्रण पुस्तकालय सूची और ग्रंथ सूची की जानकारी से संबंधित एक प्रक्रिया है। इसके अंतर्गत प्रत्येक विषय के लिए एकल और विशिष्ट नाम का उपयोग किया जाता है। वैश्विक अधिकार के अंतर्गत प्राधिकरण नियंत्रण व्यक्तियों, स्थानों, चीजों, पुस्तकों तथा अवधारणाओं का मूल्यांकन करता है यानी, उसे एक विशेष फोरम में प्रतिस्थापित किया जाता है। यह एक खास तरह का कैटलॉग होता है, जो शीर्षकों की सूची को नियंत्रित व व्यवस्थित करते हुये मानक स्थिति को आयामीट करता है, और संदर्भों के माध्यम से संबंधित विषयों का डाटा प्रस्तुत करता है।यहाँ प्रत्येक शीर्षक का दायरा और उपयोग आदि का संक्षेप में वर्णन किया जाता है और यह संगठन पुस्तकालय स्टाफ सूची बनाए रखने और इसके उपयोगकर्ता के अनुकूल शोधकर्ताओं के लिए मानक स्थिति बनाने में मदद करता है।
कैटलॉग्स में एक ही विषय के लिए सभी संदर्भों का वर्णन करते हुये लेखक, पुस्तक, श्रृंखला या निगम विशेष के साथ-साथ विशिष्ट और असंदिग्ध रूप से प्रयोग किया जाता ह, ताकि लगातार मानक स्थिति बनी रहे और उसके समग्र मूल्यांकन में सहायक सिद्ध हो सके। यह एक युनीक हेडर के माध्यम से संग्रहीत विषयों की प्रासंगिक जानकारी उपलब्ध कराने के उद्देश्य से उपयोगकर्ताओं का मार्गदर्शन करता है।  प्राधिकरण का रिकॉर्ड एक डेटाबेस में संयुक्त रूप से संग्रहित होता है जिसे प्राधिकरण फ़ाइल कहा जाता है, जिसे बनाए रखने अथवा अद्यतन करने के लिए इसे अच्छी तरह से जोड़ा जा सकता है।
वन टू थ्री

फिल्म का सारांश

लक्ष्मी नारायण 1 (तुषार कपूर) अपनी विधवा माँ कांता के साथ मुंबई में एक गरीब व्यक्ति की जीवन शैली में रहता है, जो चाहता है कि वह एक सफल गैंगस्टर बने और वह चाहेगा कि वह कुछ लोगों की हत्या करे, पर्याप्त धन कमाए, फिर छोटा खुजली की बेटी मीना खुजली से शादी करे । अपनी मां की इच्छा को पूरा करने के लिए, लक्ष्मीनारायण # 1 एक हीरा चोरी करने वाले पोंडी के गैंगस्टर डीमेलो यादव (मुकेश तिवारी) को मारने का एक अनुबंध स्वीकार करता है।
डीएम पिपेट के विस्तृत और आज्ञाकारी सचिव, लक्ष्मी नारायण 2 (सुनील शेट्टी) चाहते हैं कि वे पोंडी-आधारित इस्तेमाल किए गए कार डीलर लैला (समीरा रेड्डी) से एक पुरानी कार खरीदें।
लक्ष्मी नारायण 3 (परेश रावल) अंडरगारमेंट्स की बिक्री करता है और अपने बेटे, सोनू के साथ 'बुलबुल लॉन्जरी' का कारोबार चलाता है; वह अपने नए सप्लायर, जिया (ईशा देओल) से मिलने के लिए पोंडी की यात्रा करता है।
तीनों आते हैं और ब्लू डायमंड होटल में एक दूसरे के बगल में कमरे बुक करते हैं। जब उनके नाम गलत स्थानों पर रहने के लिए तीनों का कारण बनते हैं, तो उनका संबंधित जीवन उल्‍लेखनीय रूप से बदल जाता है। वे इंस्पेक्टर मायावती चौटाला (नीतू चन्द्रा) से भी भाग रहे हैं, जिनके पास लक्ष्मी नारायण 2 पर क्रश भी है।
दूरदर्शन (चैनल)

प्रारंभ

दूरदर्शन की शुरुआत अत्यंत विनीत तरीके से, एक परीक्षण के तौर पर दिल्ली में 1959 में हुई थी। नियमित दैनिक प्रसारण की शुरुआत 1965 में आल इंडिया रेडियों के एक अंग के रूप में हुई थी। 1972 में सेवा मुम्बई (तत्कालीन बंबई) व अमृतसर तक विस्तारित की गई। 1975 तक यह सुविधा 7 शहरों मे शुरु हो गयी थी। राष्ट्रीय प्रसारण 1982, जिस वर्ष रंगीन दूरदर्शन का जन-जन से परिचय हुआ था, शुरु हुआ था।
पिंज़ोन (गैलापागोस)

पिंज़ोन द्वीप, गैलापागोस द्वीप समूह, ईक्वाडोर का एक द्वीप है। पिंटा और नीना नामक दो कैरवालों (तीव्रगामी जहाज़) के कप्तान पिंज़ोन बंधुओं नाम पर इस द्वीप का नामकरण पिंज़ोन द्वीप किया गया है। पिंज़ोन द्वीप, को कभी कभी डंकन द्वीप (एडम डंकन, पहले विस्काउंट डंकन के नाम पर) भी पुकारा जाता है। द्वीप का कुल क्षेत्रफल 18 वर्ग किलोमीटर (7 वर्ग मील) है और अधिकतम ऊंचाई 458 मीटर (1,503 फुट) है। पिंज़ोन विशाल कछुओं, जलसिंह और अन्य कई स्थानीय प्रजातियों का घर है। यहाँ कोई आगंतुक स्थल नहीं है और द्वीप की यात्रा के लिए अनुमति की आवश्यकता पड़ती है।
पिंज़ोन द्वीप गैलापागोस द्वीपसमूह के भौगोलिक केंद्र का निर्माण करता है, लेकिन आश्चर्यजनक रूप से गैलापागोस द्वीपसमूह की दो मुख्य वृक्ष प्रजातियों में से कोई भी इस द्वीप पर नहीं पाई जाती हैं। द्वीप के आर्द्र क्षेत्र में डेज़ी पेड़ की एक अनूठी प्रजाति पाई जाती है।
कठूमर विधानसभा क्षेत्र (राजस्थान)

कठूमर विधानसभा क्षेत्र राजस्थान का एक विधानसभा क्षेत्र है।
महबूबा (1976 फ़िल्म)

संक्षेप

गायक सूरज (राजेश खन्ना) को उसकी मंगेतर ने वीणा भेंट किया। इसके बाद, वह अक्सर रात में एक गाना सुनता है। एक दिन, स्टेज शो के लिए जाते समय, वह एक अज्ञात स्थान पर भारी बारिश में फंस जाता है। वह एक छोटे होटल में रहने के लिए जाता है, जहाँ उसकी मुलाकात रत्ना नाम की एक महिला से होती है। रात के दौरान, वह देखता है कि रत्ना वही गाना गाती है जो वह अक्सर रात में सुनता है। वह एक महल की ओर जाती है। वह उसका पीछा करता है। वह रत्ना को बाहर बुलाने की कोशिश करता है, लेकिन महल का रखवाला बताता है कि रत्ना की मृत्यु हुए सौ साल से अधिक हो गए हैं। 
बाद में, रत्ना के एक चित्र से उसे उनका पिछला जीवन याद आ जाता है। पिछले जन्म में वह शाही दरबार का मुख्य गायक, प्रकाश था। उसे रत्ना (हेमामालिनी) से प्यार था, जो एक खूबसूरत और प्रतिभाशाली दरबारी थी। उन्हें प्यार हो जाता है, लेकिन दोनों को शादी करने में समस्या थी क्योंकि प्रकाश की बचपन में ही जमुना से शादी तय थी और रत्ना शादी नहीं कर सकती थी क्योंकि वह एक शाही तवायफ बनने वाली थी। आखिरकार, उन्होंने भागने का फैसला किया, लेकिन वे मारे गए और उन्होंने एक दूसरे से वादा किया कि वे फिर से मिलेंगे।
सूरज, होश में आने के बाद, अकेला और भ्रमित महसूस करता है। इसके तुरंत बाद, वह झुमरी से मिलता है जो बिल्कुल रत्ना की तरह दिखती है। जल्द ही वह झुमरी को अपने पिछले जीवन और प्रकाश के लिए उसकए प्यार को याद करवाता है। यह रीटा मल्होत्रा ​​(आशा सचदेव), सूरज की मंगेतर और अप्पा (प्रेम चोपड़ा), जो झुमरी से शादी करना चाहता है; दोनों को क्रोधित करता है।
बर्रे

बर्रे नेपालके पुर्वांचल विकास क्षेत्रके सगरमाथा अंचलके उदयपुर जिलाकी एक गाँव विकास समिति है।
शेरडुकपेन भाषा

उपभाषाएँ

शेरडुकपेन की दो भिन्न बोलियाँ है, शेरगांव की मेय, और रूपा की मेय। शेरडुकपेन नाम शेरगांव और तुकपेन (रूपा का मोनपा नाम) शब्दों से उत्पन्न हुआ है। भाषा को बोलने वाले इसे मेय न्यूक के नाम से जानते हैं। शेरडुकपेन शेरगांव और रूपा, पश्चिम कमेंग जिला में बोली जाती है, जो बोमडिला के दक्षिण में तेंगपानी घाटी में है।
चचेंडा

चचेंड़ा (Snake gourd)एक सब्जी है। वैकल्पिक नाम चचिण्डा है।इसका पौधा लतादार लौकी की तरह होता है। इसकी लता तना या लकड़ी के सहारे ऊंचाई पर चढ़ कर झाड़ पर फ़ैल जाती है। इसकी खेती भी होती है। इसका वानस्पतिक नाम :Trichosanthes cucumerina इसकी लम्बाई 150 सेंटीमीटर तक हो सकती है।

पुष्प

इसके पुष्प पांच  पंखुड़ियों वाले तथा श्वेत रंग के होते हैं

फल

इसके फल लम्बे धारीदार श्वेत या हरे रंग के दोनों ओर नुकीले होते हैं। खेतों की अपेक्षा ऊपर झाड़ पर लटकने वाले फलों की लम्बाई अधिक होती है।

गुण

इसकी सब्जी अत्यन्त गुणकारी एवं परवल के समतुल्य होती है।अफ्रीका में टमाटर के स्थान पर प्रयुक्त होता है।
जॉन बर्दीन

जॉन बर्दीन(23 मई 1908 - 30 जनवरी 1991) एक अमेरिकी भौतिक वैज्ञानिक थे जिन्हें विलियम शोक्ली और वॉल्टर ब्रैट्टैन के साथ 1947 में ट्रांज़िस्टर इजाद करने के लिये 1956 में भौतिकी का नोबेल पुरस्कार मिला। उन्हें 1972 में अतिचालकता का बी॰सी॰एस॰ सिद्धांत बनाने के लिये फिरसे इस पुरस्कार से नवाज़ा गया।
जांच में सोशल नेटवर्क वेबसाइटों का उपयोग

सामाजिक नेटवर्क सेवाओं में तेजी से कानूनी और आपराधिक जांच में इस्तेमाल किया जा रहा है। सूचना ऐसी इंस्टाग्राम, ऑर्कुट और फेसबुक जैसी साइटों पर पोस्ट पुलिस और विश्वविद्यालय के अधिकारियों द्वारा इस्तेमाल किया गया है। कुछ स्थितियों में, सामग्री इंस्टाग्राम पर तैनात अदालत में इस्तेमाल किया गया है एक प्रतिवादी के रवैये के आधार पर एक उचित सजा को निर्धारित करने के लिए।
कोम्पानीगञ्ज उपज़िला (नोय़ाखाली)

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

कोम्पानीगंज उपजिला बांग्लादेश के दक्षिण-पूर्वी भाग में, चट्टग्राम विभाग के नोय़ाखाली जिले में स्थित है।
पाइक अखाड़ा

पाइक अखाड़ा, ओड़ीसा के प्रसिद्ध अखाड़े हैं जो प्राचीन काल में किसानों को सैन्य प्रशिक्षण देने का काम करते थे। आजकल पाइक अखाड़ों में परम्परागत व्यायाम और पाइक नृत्य आदि किये जाते हैं।
अनाच्छादन

अनाच्छादन (अंग्रेज़ी:Denudation) भूपटल पर परिवर्तन लाने वाली कई प्रक्रियाओं का समूह है जिसके अंतर्गत अत्यंत मंथर गति से पृथ्वी की ऊपरी सतह कि चट्टानों का कटाव और क्षरण होता रहता है और भूपटल समतलता की ओर प्रवृत होता है।अनाच्छादन के प्रक्रमों को दो प्रमुख वर्गों में बाँटा जाता है, अपक्षय एवं अपरदन।
महाराष्ट्र में जैन धर्म

महाराष्ट्र में जैन धर्म के अनुयायि १३,०१,९०० हैं, जो महाराष्ट्र की आबादी का १.३२% हिस्सा हैं। महाराष्ट्र राज्य में जैन धर्म का तीर्थ मानीतुंगी हैं जहाँ आदिनाथ की १०८ फिट ऊंची प्रतिमा है। मुंबई की आबादी का ४% हिस्सा जैन धर्म को माननेवाला है।
महाराष्ट्र के जैन मुख्यतः "मराठी जैन" होते हैं, जो मातृभाषा के रूप में मराठी भाषा बोलते हैं। कुछ जैन गुजराती, हिंदी व भारतीय अंग्रेजी भी बोलते हैं। किंतु ये सभी महाराष्ट्र की संस्कृति से जुड़े होते हैं।
मोदी उद्योग साम्राज्य

मोदी उद्योग साम्राज्य या उद्योग गृह भारत के प्रसिद्ध मोदी उद्योगपतियों का समूह है। इसकी स्थापना १९२९ में मोदीनगर में रायबहादुर गूजरमल मोदी ने रखी थी। उनकी मृत्यु उपरांत इसे उनके छोटे भाई केदारनाथ मोदी एवं चार पुत्र देख रहे हैं।
ग्रान सबाना

ग्रान सबाना (हिन्दी अनुवाद: विशाल सवाना, स्पैनिश:La Gran Sabana), वेनेजुएला में स्थित एक महत्वपूर्ण प्राकृतिक आकर्षण है, जो कराकास से लगभग 1400 किमी की दूरी पर वेनेजुएला-ब्राजील सीमा पर बोलिवर राज्य के दक्षिण में स्थित है। उष्णकटिबंधीय नम जलवायु वाले इस प्राकृतिक क्षेत्र का औसत तापमान 28 डिग्री सेल्सियस है, लेकिन रात में यह 13 डिग्री सेल्सियस तक नीचे गिर सकता है। क्षेत्र का सबसे महत्वपूर्ण शहर है सैंटा एलेना दे युऐरेन है, जो वेनेजुएला-ब्राजील सीमा से 5 किलोमीटर की दूरी पर स्थित है और इसकी जनसंख्या लगभग 12000 है।
ग्रान सबाना, समुद्रतल से ऊपर लगभग 1000 मीटर की ऊंचाई पर एक पठार पर स्थित है और जिस पर चपटी चोटियों (टेबल-टॉप) वाले विशाल टेपुई पर्वत स्थित हैं। यह पर्वत आसपास के मैदानों से आश्चर्यजनक रूप से खड़ी चट्टानों के रूप में ऊपर की ओर बढ़ते हैं। टेपुइ पर्वतों का सबसे ऊंचा शिखर रोराइमा पर्वत है जिसकी ऊंचाई समुद्र तल से लगभग 2810 मीटर है। रोराइमा पर्वत, वेनेजुएला, ब्राजील और गुयाना के तिहरे सीमा बिंदु को चिन्हित भी करता है।
ग्रान सबाना में पेमॉन सहित कई स्थानिक समूहों बसे हुए है। ग्रान सबाना का अधिकतर भाग 12 जून 1962 को एक डिक्री द्वारा स्थापित कानाईमा राष्ट्रीय उद्यान के अंतर्गत आता है लेकिन दोनो क्षेत्र पूरी तरह से मेल नहीं खाते। 1975 में कानाईमा राष्ट्रीय उद्यान के क्षेत्र को इसके मूल क्षेत्र 10,000 वर्ग किमी से बढ़ा कर 30000 वर्ग किमी कर दिया गया जिसके फलस्वरूप यह दुनिया का छठा सबसे बड़ा राष्ट्रीय उद्यान बन गया।
इस क्षेत्र में आगंतुकों के लिए मुख्य आकर्षण एन्जिल जलप्रपात है जो दुनिया का सबसे ऊंचा जलप्रपात है, रोराइमा पर्वत, वही पहाड़ है जिसने आर्थर कॉनन डॉयल को उनके 1912 में रचित उपन्यास द लॉस्ट वर्ल्ड के लिए प्रेरित किया था।
हिटलर दीदी

शो के बारे में

युवा इंदिरा शर्मा (रति पांडे द्वारा निभाई), अकेले उसके बड़े परिवार के लिए प्रदान की भारी जिम्मेदारी से काफी तौला खुद चुनौतीपूर्ण काम में फेंकता है और उसके परिवार की अच्छी तरह से किया जा रहा है उसके जीवन में एकमात्र एजेंडा बन जाता है। में चुनौतियों दैनिक दोनों घर और काम के सामने अपने रास्ते पर फेंक का सामना करना पड़ रहा है, वह हास्य की उसकी भावना को खो देता है, उसे महीन भावनाओं को महसूस करने की क्षमता और एक रेजिमेंट अनुशासक, एक काम और जो उसे खोने के कगार पर लगभग हमेशा एक पूर्णतावादी बन जाता है शांत करते हैं। तब दर्ज करें, ऋषि (सुमित वत्स द्वारा निभाई), एक किरायेदार धूप जिसका मुस्कान, प्रसन्नचित बुद्धि और उल्लासपूर्ण भावना के एक परिवार है कि उनके हिटलर दीदी के शासनकाल के तहत हताश महसूस करने लगे है के लिए ताजा हवा के एक सांस की तरह आता है। स्पार्क्स जब ऐसे तेजी से विषम व्यक्तित्व एक ही छत के नीचे रास्ते को पार उड़ जाएगा? ऋषि इंदिरा मुस्कान, सपना है और सब फिर से प्यार करने में सफल होगा? केवल समय ही बताएगा!
नोटीमेक्स

यह मैक्सिको की एक प्रमुख समाचार संस्था है |